Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
USA:n ulkoministeri Mike Pompeo: "Uudet pakotteet ovat välttämättömiä -
Iranin pappishallinnon riisumiseksi varoista, -
joilla se levittää tuhoa Lähi-idässä."
Ranskan, Saksan, Britannian ja EU:n ulkopoliittisen johtajan Mogherinin -
ponnistelut Iranin ydinsopimuksen säilyttämiseksi -
ovat suututtaneet USA:n, joka toi turhautumistaan Eurooppaan julki -
moneen otteeseen Varsovan huippukokouksen aikana.
Presidentti Putin patisti Iranin ja Turkin presidenttejä yhteistyöhön -
Syyrian konfliktin lopettamiseksi. Kol- menvälinen kokous Sotšissa päättyi.
Lähi-idän turvallisuutta ja tulevaisuutta käsitellyt -
kansainvälinen ministeritason huippukokous päättyi eilen.
Kaksipäiväisessä kokouksessa -
keskityttiin pääasiassa Iranin aiheuttamiin uhkiin.
Kokouksen päättäneessä tiedotustilaisuudessa -
tehtiin yhteenvetoa päivien aikana käydyistä keskusteluista.
USA:n ulkoministeri Pompeo totesi, että "uudet pakotteet -
ovat välttämättömiä Iranin pappishallinnon riisumiseksi varoista, -
joilla se levittää tuhoa eri puolilla Lähi-itää".
Sanomme suoraan: mielestämme Iranille on asetettava lisää pakotteita.
Painostusta on kovennettava.
Näin voimme tarjota Iranin kansalle sen ansaitsemia mahdollisuuksia.
Siten voimme riisua Iranin kleptokratialta ja pappisjohdolta -
varat ja keinot aiheuttaa nykyisenlaajuista tuhoa, -
josta niin monet maat ovat juuri antaneet esimerkkejä.
Jotkut maat, mm. Ranska ja Saksa, päättivät lähettää -
Varsovan huippukokoukseen alemman tason diplomaatteja -
protestina Yhdysvaltojen Iran-politiikkaa vastaan.
Pompeo korosti, että paikalla olleet maat olivat täysin yksimielisiä -
kannassaan koskien Iranin pahantahtoista luonnetta.
Yksikään maa ei puolustanut Irania. Ei yksikään.
Mikään maa ei esittänyt vastalauseita, -
kun puhuimme Iranin aiheuttamasta uhasta ja maan hallinnon luonteesta.
Huoneessa vallitsi yksimielisyys.
EU:n ulkopoliittinen johtaja Mogherini ilmoitti huippukokouksen edellä, -
että hänellä on aiemmin sovittuja menoja -
juuri Varsovan kokouksen aikaan, eikä hän siksi pääse paikalle.
TV7 kuuli kuitenkin EU-diplomaateilta,
että Mogherini yritti näin välttää joutumasta tiukattavaksi -
itsepintaisista toimistaan Iranin ydinsopimuksen säilyttämiseksi.
Mogherini oli myös kehottanut Ranskaa, Britanniaa ja Saksaa -
jäämään pois kokouksesta -
tai lähettämään alemman tason edustaja paikalle.
Yhdysvallat on suivaantunut Ranskan, Saksan, Britannian ja Mogherinin -
ponnisteluihin Iran-sopimuksen säilyttämiseksi.
Yhdysvallat toi turhautumistaan esiin moneen otteeseen Varsovassa.
Harmillista kyllä, jotkut tärkeimmistä eurooppalaiskumppaneistamme -
eivät ole olleet yhtä yhteistyöhaluisia. He ovat jopa johtaneet -
yritystä luoda mekanismi, jolla rikkoa pakotteitamme.
He kutsuvat sitä erityisrahoitusmekanismiksi.
Me kutsumme sitä yritykseksi rikkoa -
Iranin murhanhimoista vallankumous- hallintoa vastaan asetettuja pakotteita.
Toiminta on harkitsematonta. Se vain vahvistaa Irania, heikentää EU:ta -
ja lyö lisää kiilaa Euroopan ja Yhdysvaltojen välille.
Eurooppalaisten kumppaneidemme -
on aika asettua meidän, Iranin kansan ja Lähi-idän liittolaistemme puolelle.
Eurooppalaiskumppaneidemme on aika vetäytyä Iranin ydinsopimuksesta-
ja ryhtyä kanssamme painostamaan Irania.
Vain siten voimme edistää rauhaa, turvallisuutta ja vapautta -
niin Iranin kansan, Lähi-idän kuin koko maailmankin hyväksi.
USA:n ulkoministeri Pompeo ja EU:n ulkopoliittinen johtaja Mogherini -
tapasivat tänä aamuna. Tapaamisen alla Mogherini kieltäytyi vastaamasta -
kysymykseen koskien varapresidentti Pencen antamaa kritiikkiä.
Sen sijaan Mogherinin toimisto julkaisi lausunnon, -
jossa korostettiin EU:n ja USA:n välisen yhteistyön tärkeyttä.
Lausunnossa painotettiin lisäksi -
Venezuelan ja Syyrian poliittisen siirtymävaiheen -
sekä Afganistanin rauhan edistämiseksi tehtävää työtä.
Mogherinin ja Pompeon tapaaminen, -
joka lähteiden mukaan oli viileä ja kireä, päättyi yhteydenpitolupaukseen.
Muita aiheita: Puolan ja Israelin välillä leimahti eilen kriisi, -
kun pääministeri Netanjahu sanoi -
puolalaisten tehneen yhteistyötä natsien kanssa holokaustin aikana.
Netanjahu antoi kommenttinsa Varsovan gheton muistomerkillä -
järjestetyssä seppeleenlasku- seremoniassa, jossa mukana olivat -
Puolan pääministeri Morawiecki ja USA:n varapresidentti Pence.
Puolan pääministeri harkitsee jäävänsä vastalauseena pois -
Israelissa ensi viikolla pidettävästä Visegrad-ryhmän kokouksesta.
Puolan presidentti Andrez Duda kirjoitti lisäksi Twitterissä, -
että kokous pitäisi Israelin sijasta järjestää Puolassa.
Israelin Puolan-suurlähettiläs lähetti välittömästi Puolan pääministerille -
kirjeen, jossa hän selvensi tilannetta: Netanjahu ei ollut sanonut, -
että Puolan kansa syyllistyi rikoksiin juutalaisia vastaan. Hän oli todennut: -
"Ketään ei ole asetettu syytteeseen sen sanomisesta, -
että puolalaiset tekivät yhteistyötä [natsien kanssa]."
Netanjahu tapasi USA:n varapresi- dentti Pencen seremonian jälkeen.
Hän painotti tapaamisessa USA:n ja Israelin välistä vahvaa kumppanuutta.
Tapaamisen jälkeen Netanjahu vastasi toimittajan kysymykseen, -
joka koski Trumpin hallinnon "vuosisadan diiliä".
Kun saamme suunnitelman käsiimme, tutustumme siihen.
Tiedän sen, -
että Trumpin hallinnon tavoitteena on -
taata Israelin turvallisuus sukupolviksi eteenpäin.
Historiamme valossa olen kuitenkin aina myös sanonut, -
että Israelin on aina kyettävä puolus- tamaan itse itseään kaikilta uhilta.
On lohdullista tietää, -
että meillä on Yhdysvaltojen kaltainen vahva liittolainen.
Sitten Venäjälle Sotšiin, jossa presidentti Putin patisti -
Iranin ja Turkin presidenttejä yhteis- työhön Syyrian sodan lopettamiseksi.
Putin tähdensi Venäjän, Iranin ja Turkin välisessä huippukokouksessa -
yhteistyön tärkeyttä.
Hyvät ystävät, olemme tehneet paljon yhdessä.
Olemme kulkeneet pitkän matkan.
Tiedämme kaikki, että työ ei ole ollut helppoa ja se jatkuu vielä.
Kaikkea ei ole vielä ratkaistu. Mutta jos jatkamme työtämme tehokkaasti, -
kompromisseja edelleen hakien, on varmaa, että tulemme onnistumaan.
Kokouksen edellä järjestetyssä kahdenvälisessä tapaamisessa -
Turkin presidentti Erdogan kehotti Venäjää yhteistyöhön USA:n kanssa.
Hän antoi ymmärtää, että Turkki on tyytymätön uusimpiin kehityksiin.
Yhdysvaltojen päätös vetäytyä Syyriasta -
on yksi suurimmista edessämme olevista koetuksista.
Epäselvää on yhä se, miten tämä päätös toteutetaan käytännössä.
On äärimmäisen tärkeää, -
että teemme yhteistyötä tässä muuttuvassa tilanteessa.
Venäjä ja Turkki ovat ajaneet turvavyöhykkeen perustamista -
Pohjois-Syyriaan, jossa toimii parhaillaan USA:n tukemia joukkoja.
Sen lisäksi Putin korosti, että on tärkeää saada hävitettyä -
kaikki terroristiryhmät Luoteis-Syyrian Idlibistä.
Venäjä on valittanut, että valtaosa Idlibistä on tällä hetkellä -
Nusran rintamaan kuuluneiden islamistimilitanttien hallussa.
Venäjän mukaan ryhmien hävittämi- seksi alueelta vaaditaan sotilastoimia.
Kiitos seurasta! Rukoilkaa rauhaa Israelille ja Jerusalemille.
Olen Jair Pinto. Hyvää illan jatkoa, shabat shalom! Maanantaihin.
Suomennos: Sirpa Bågman